CELEX: 62009TN0078
Language: lt
Date: 2009-02-25 00:00:00
Title: Byla T-78/09 P: 2009 m. vasario 25 d. Europos Parlamento pateiktas apeliacinis skundas dėl 2008 m. gruodžio 11 d. Tarnautojų teismo sprendimo byloje F-148/06 Collée prieš Parlamentą

1.5.2009   
            
            
               LT
            
            
               Europos Sąjungos oficialusis leidinys
            
            
               C 102/28
            
         2009 m. vasario 25 d. Europos Parlamento pateiktas apeliacinis skundas dėl 2008 m. gruodžio 11 d. Tarnautojų teismo sprendimo byloje F-148/06 Collée prieš Parlamentą
   
   (Byla T-78/09 P)
   2009/C 102/42
   Proceso kalba: prancūzų
   
      Šalys
   
   
      Apeliantas: Europos Parlamentas, atstovaujamas C. Burgos ir A. Lukošiūtė
   
      Kita proceso šalis: Laurent Collée (Liuksemburgas, Liuksemburgas)
   
      Apelianto reikalavimai
   
   
               —
            
            
               Panaikinti Tarnautojų teismo sprendimo skundžiamą sprendimą;
            
         
               —
            
            
               galutinai išspręsti bylą, atmetant L. Collée ieškinį kaip nepagrįstą;
            
         
               —
            
            
               išspręsti bylinėjimosi išlaidų klausimą vadovaujantis galiojančiais teisės aktais;
            
         
      Apeliacinio skundo pagrindai ir pagrindiniai argumentai
   
   Šiuo apeliaciniu skundu Parlamentas prašo panaikinti 2008 m. gruodžio 11 d. Tarnautojų teismo sprendimą byloje Collée prieš Parlamentą (F-148/06), kuriuo Tarnautojų teismas panaikino Parlamento sprendimą skirti L. Collée 2 nuopelnų balus pagal 2004 m. pareigų paaukštinimo procedūrą.
   Grįsdamas savo apeliacinį skundą Parlamentas nurodė keturis pagrindus:
   
               —
            
            
               faktų ir įrodymų iškraipymas, kadangi Tarnautojų teismas teigė, kad L. Collée nebuvo skirtas trečias nuopelnų balas, nes jo nuopelnai nebuvo didesni nei kitų pareigūnų, kuriems buvo skirti trys nuopelnų balai, o lyginamajame tyrime, atliktame siekiant išnagrinėti L. Collée administracinį skundą, buvo nustatyta, kad jo vertinimo ataskaita nebuvo lygiavertė pareigūnų, kuriems buvo skirti trys nuopelnų balai, vertinimo ataskaitoms;
            
         
               —
            
            
               motyvavimo stoka, nes Tarnautojų teismas nepaaiškino, kodėl jis nesivadovavo ankstesne teismo praktika, ir motyvų prieštaravimas: pirma, tarp skundžiamo sprendimo 42, 46 punktuose ir 18 punkte išdėstytų motyvų, ir, antra, tarp šio sprendimo 43, 46 punktuose ir 44, 45 punktuose išdėstytų motyvų;
            
         
               —
            
            
               Europos Bendrijų pareigūnų nuostatų 45 straipsnio ir su juo susijusios praktikos pažeidimas, nes Parlamento taikomas reikalavimas dėl nuopelnų viršenybės, kad būtų skiriamas trečias nuopelnų balas, neprieštaravo Pareigūnų nuostatų 45 straipsniui; taigi pagal mažėjančią nuopelnų skalės tvarką pareigūnas turėtų būti aukščiau nei paskutinis pareigūnas, kuriam buvo skirti trys nuopelnų balai;
            
         
               —
            
            
               vienodo požiūrio pažeidimas, nes Parlamentas buvo kaltinamas pažeidęs šį principą, nors L. Collée nebuvo panašioje padėtyje kaip pareigūnai, kuriems buvo skirti trys nuopelnų balai.